# Vera Songwe

Vera Songwe (Nairobi, 1968) és una economista i executiva de banca camerunesa. L'agost 2017 Songwe va ser nomenada Secretària Executiva de la Comissió Econòmica de les Nacions Unides per a Àfrica, convertint-se en la primera dona en la història a assumir el càrrec. Ha treballat al Banc Mundial i en 2015 va ser nomenada directora regional d'Àfrica Occidental i Central de la Corporació Financera Internacional.
Forbes la va incloure en 2013 com una de les 20 Dones Joves Poderoses d'Àfrica i l'any següent l'Institut Choiseul per a la política internacional i la geoeconomia la va escollir com una de les "dirigents africanes del futur".

## Biografia

Va néixer a Nairobi i va créixer a Bamenda, al nord-oest del Camerun, on va assistir al "Our Ladies of Lourdes", una escola catòlica privada formant part de l'elit local de parla anglesa. Després d'obtenir el seu B.A. en economia i un B.A en ciència política a la Universitat de Michigan, es va doctorar en economia matemàtica a la Universitat Catòlica de Lovaina de Bèlgica. Més tard va emigrar als Estats Units, on va treballar durant tres anys a la Universitat de Michigan.

### Trajectòria professional

Va treballar per al Banc de Reserva Federal de Minneapolis, que va simultanejar amb un càrrec com a professora visitant a la Universitat de Califòrnia Del sud. En 1998 es va incorporar al Banc Mundial on va desenvolupar la seva carrera al costat de la seva mentora l'economista nigeriana Ngozi Okonjo-Iweala. En el BM va treballar en la unitat de Gestió Econòmica per a la Reducció de Pobresa (PREM) cobrint Marroc i Tunísia. Durant els anys següents va assumir funcions en la unitat PREM per a Àsia de l'Est i la regió del Pacífic.
De 2011 a 2015 va ser directora d'operacions del Banc Mundial a Cap Verd, Gàmbia, Guinea Bissau, i Mauritània. El juliol 2015 va ser nomenada Directora Regional de la Corporació Financera Internacional per a Àfrica De l'Oest i Central.
En 2011, Songwe va treballar en la iniciativa Àfrica 2.0, que tenia per objectiu reunir a joves africans en el desenvolupament del continent. És membre de la Institució Brookings, en la seva Iniciativa de Creixement d'Àfrica. Forbes la va incloure en 2013 en la seva llista de les "20 Dones Joves poderoses a Àfrica", i l'any següent l'Institut Choiseul la va escollir com una de les seves "dirigents africanes del futur". En 2014, l'African Business Review la va descriure com una de les “10 Dones Empresàries Capdavanteres a Àfrica”. En 2015 col·laborà amb la nova fundació Programa Tony Elumelu Entrepreneurship que va comprometre $100 milions de dòlars per iniciar start-up africanes.
L'agost 2017 va ser nomenada pel Secretari General de les Nacions Unides António Guterres Secretària Executiva de la Comissió Econòmica de les Nacions Unides per a Àfrica convertint-se en la novena persona i la primera dona a assumir aquest càrrec amb rang de Secretaria General Adjunta de l'ONU.

## Referències

* ↑ «Young, managers, inventive and competent, they are the pride of Cameroon». , 22-12-2015 [Consulta: 15 gener 2016].
* ↑ Jeuneafrique.com. «Cameroun: Vera Songwe, première femme à diriger la Commission économique pour l'Afrique» (en francès). [Consulta: 28 abril 2018].
* ↑ «À IFC, Vera Songwe passe au chevet du secteur privé» (en (francès)). Jeuneafrique.com, 11-01-2016 [Consulta: 15 gener 2016].
* ↑ «IFC Appoints Vera Songwe Regional Director for West and Central Africa». AfricaStar, 01-07-2015 [Consulta: 15 gener 2016]. Arxivat 26 de gener 2016 a Wayback Machine. «Còpia arxivada». Arxivat de l'original el 2016-01-26. [Consulta: 8 juny 2018].
* ↑ «Africa's emerging leaders launch 2020 growth vision». , 12-10-2011 [Consulta: 15 gener 2016].
* ↑ «Obama's top initiative to aid Africa is now in jeopardy». , 23-07-2015 [Consulta: 15 gener 2016].
* ↑ «Obama to announce expansion of electrification in Africa». , 05-08-2014 [Consulta: 15 gener 2016].
* ↑ «The 20 Young Power Women In Africa 2013». , 04-12-2013 [Consulta: 15 gener 2016]. «Còpia arxivada». Arxivat de l'original el 2017-02-02. [Consulta: 26 març 2022].
* ↑ «After the World Bank, Cameroonian Vera Songwe becomes the IFC resident representative to Senegal». , 27-08-2015 [Consulta: 15 gener 2016].
* ↑ www.africanbusinessreview.co.za. «Top 10 Female Business Leaders in Africa». [Consulta: 20 gener 2016].
* ↑ «African entrepreneurs boosted by billionaire investor». , 23-01-2015 [Consulta: 15 gener 2016].